Cum arată orele de sport în pandemie. Cei mici nu au voie să se joace cu mingea.
În timpul orelor de sport, elevii nu au voie să practice jocuri de contact. Cei mici nu au voie să se joace cu mingea. Copiii şi profesorii s-au adaptat noilor reguli încă din primele zile de şcoală.
Sorina Moise este profesoară de sport la Şcoala numărul 7 din Bucureşti. Le predă copiiilor educaţie fizică de peste 10 ani.Nu i-a fost greu să-şi adapteze modul de predare, odată cu măsurile de restricţie impuse în şcoli. Clasa este împărţită în două grupe. În timpul orelor, pe elevii care sunt la şcoală îi aşază pe bulinele colorate de pe terenul de sport. Iar cei care stau acasă fac singuri exerciţiile după ce primesc materiale de la profesor.Sorina Moise, profesor de sport: "Evităm jocurile cu mingea, care implică contact, însă ne putem organiza pe primele părţi ale lecţiei, şi anume pregătirea organismului pentru efort, care se poate face cu deplasare şi presupune şcoala alergării. Fiind afară, ei se simt foarte bine, e aer, nu mai stau în bănci şi atractivitatea orei de educaţie fizică devine din ce în ce mai mare.“Sorina le permite elevilor săi ca la orele de sport să nu poarte mască: "La ora de sport, nu e obligatorie purtarea măştii. Dacă păstrăm distanţa, avem voie să dăm masca jos. Dar nu este obligatoriu să o dăm jos. Dacă vă simţiţi în siguranţă cu ea pe faţă, e în regulă să fie şi pe faţă. O să renunţ şi eu la ea, păstrând distanţa.“.